EkBass/fiwiki-20250220-pages-articles huggingface dataset:
Etsivätoimisto Henkka & Kivimutka

Etsivätoimisto Henkka & Kivimutka on 1. huhtikuuta 2022 ensi-iltansa saanut, Väinö Weckströmin ja Jarkko Felinin ohjaama suomalainen lastenelokuva. Elokuvassa Henkka Virtanen ja J.K. Kivimutka ovat perustaneet etsivätoimiston. Eräänä päivänä Henkka löytää viitteitä rikoksesta ja pojat ryhtyvät ratkomaan tapausta. Elokuva perustuu Kalle Veirton kirjasarjaan. == Arvostelut == Episodi Jesse Raatikainen Film-O-Holic.com Juuso Kilpeläinen Helsingin Sanomat Pertti Avola Ilkka-Pohjalainen Iltalehti Mari Pudas Katso Matti Tuomela Leffamedia.fi Ossi Kuvakarju ”turhauttava kokemus” Turun Sanomat Henri Waltter Rehnström Keskiarvo == Lähteet == Luokka:Vuoden 2022 suomalaiset elokuvat Luokka:Suomalaiset lastenelokuvat
Supermarsu 2

Supermarsu 2 on lokakuussa 2022 ensi-iltansa saanut Joona Tenan ohjaama suomalainen komedia- ja lastenelokuva. Elokuva on itsenäinen jatko-osa vuoden 2018 Supermarsu-elokuvalle. Elokuva valittiin Sydneyn elokuvafestivaalin viralliseen ohjelmistoon. Elokuva perustuu Paula Norosen romaaniin Supermarsu palaa tulevaisuuteen. Elokuvan ovat käsikirjoittaneet Tena ja Noronen. Elokuvan pääosaa näyttelee Senni Peltoniemi. Muissa keskeisissä lapsirooleissa ovat Lucas Timperi, Lumo Levy ja Kaius Österman. Aikuisrooleissa ovat Essi Hellén, Eero Ritala, Mikko Penttilä, Jani Karvinen, Petteri Pennilä, Tommi Korpela ja Kari Hietalahti. Elokuvassa Supermarsun on pelastettava mehiläiset, jotta se voi pelastaa maailman. Pelastaakseen mehiläiset sen on pelastettava koulun pahin kiusaaja. Elokuvan tuotti Yellow Film & TV sen tuottajina toimivat Marko Talli ja Anni Pänkäälä. Elokuvan levitti elokuvateattereihin SF Studios. == Arvosteluja == Jouni Vikman, Episodi Tuomo Yrttiaho, Helsingin Sanomat ==Lähteet== Luokka:Vuoden 2022 suomalaiset elokuvat Luokka:Suomalaiset komediaelokuvat Luokka:Suomalaiset lastenelokuvat Luokka:Joona Tenan ohjaamat elokuvat Luokka:Elokuvat koulusta ja koulutuksesta Luokka:Elokuvat ystävyydestä
Helinä-keiju ja merirosvokeiju

Helinä-keiju ja merirosvokeiju () on vuonna 2014 ensi-iltansa saanut animaatioelokuva. == Ääniroolit == === Suomenkieliset äänet === Ääninäyttelijä Rooli Alina Tomnikov Zarina Riku Nieminen James Paula Vesala Helinä Hanna Marsh Silver Susa Saukko Vidia Johanna Kurkela Iridessa Pamela Tola Rosetta Maria Ylipää Fawn Markus Bäckman Veijo-keiju Pirkka-Pekka Petelius Oppenheimer Tommi Korpela Yang Mikko Kivinen Paapuuri Aku Laitinen Tyyrpuuri Tuomas Uusitalo Clank Aksu Palmén Bobble Kaija Kärkinen Kuningatar Okariina Katariina Kaitue Keiju-Maija Tom Pöysti Simo Iina Kuustonen Hile Muissa rooleissa: Petri Hanttu ja Antti Jaakola. Suomenkielisen dialogin on ohjannut Susa Saukko. == Lähteet == Luokka:Peter Pan Luokka:Yhdysvaltalaiset fantasiaelokuvat Luokka:Yhdysvaltalaiset animaatioelokuvat Luokka:Vuoden 2014 yhdysvaltalaiset elokuvat
Cussy-en-Morvan

Cussy-en-Morvan on kunta Ranskassa Saône-et-Loiren departementissa Bourgogne- Franche-Comtén alueella. Se sijaitsee noin 22 kilometriä Autunin kaupungista luoteeseen. Kunnan keskustassa oleva Saint-Légerin kirkko on mainittu ensimmäisen kerran 900-luvulla. Kirkon kaksi sivukappelia on rakennettu 1500-luvulla, ja kirkko on muuten uusittu 1800-luvulla. Cussy-en-Morvan on suosittu matkailupaikka, jossa on hyvät mahdollisuudet metsästää ja kalastaa, sekä harrastaa maastopyöräilyä, patikointia tai ratsastusta. Kunta on osa Morvanin luonnonpuistoa (Parc naturel régional du Morvan). ==Tunnettuja kuntalaisia== *Louis Charlot (1878-1951), taidemaalari ==Lähteet== ==Aiheesta muualla== Luokka:Saône-et-Loiren kunnat
Maailmankisat 1978

11\. Maailmankisat järjestettiin vuonna 1978 Helsingissä 29.–30. kesäkuuta. Kilpailupaikkana oli Olympiastadion. Kansainväliset yleisurheilukilpailut olivat Helsingin Kisa-Veikkojen järjestämät. == Tuloksia == ===Miehet=== Laji Kultaa Kultaa Hopeaa Hopeaa Pronssia Pronssia 100 m Guy Abrahams 10,2 Stefan Nilsson 10,4 Raimo Räty 10,6 200 m James Gilkes 20,70 Don Quarrie 20,79 Wardell Glibreath 20,79 400 m Maurice Peoples 45,7 Maxie Parks 46,4 Ossi Karttunen 46,7 800 m Jozef Plachý 1.45,89 Jose Marajo 1.46,18 Peter Lemashon 1.46,37 1500 m Antti Loikkanen 3.41,5 Wilson Waigwa 3.41,9 Fernando Mamede 3.42,3 5000 m Knut Kvalheim 13.33,7 Jörg Peter 13.34,8 Jim Crawford 13.35,4 10 000 m Craig Virgin 27.57,2 Jos Hermens 27.57,3 Toshiaki Kamata 27.57,9 110 m aidat Arto Bryggare 13,86 Sam Turner 13,89 Juan Lloveras 14,20 400 m aidat Edwin Moses 48,6 James Walker 49,2 Sam Turner 50,2 3000 m estejuoksu Henry Rono 8.16,8 Henry Marsh 8.22,5 James Munyala 8.23,5 Korkeushyppy Egrem Ozdamar 213 cm Harri Sundell 210 cm Matti Nieminen 210 cm Seiväshyppy Antti Kalliomäki 550 cm Tadeusz Ślusarski 540 cm Valeri Boiko 530 cm Pituushyppy Gilbert Zante 759 cm Pentti Raitanen 735 cm Arto Ikonen 734 cm Kolmiloikka James Butts 17,24 m (Stad.enn.) Bernard Lamitié 16,66 m Jussi Paronen 15,91 m Kuulantyöntö Al Feuerbach 20,33 m Reijo Ståhlberg 20,14 m Hreinn Halldórsson 19,98 m Kiekonheitto Mac Wilkins 66,66 m Wolfgang Schmidt 66,30 m Juhani Tuomola 60,78 m Moukarinheitto Harri Huhtala 71,08 m Juha Tiainen 69,80 m Hannu Polvi 69,34 m Keihäänheitto Wolfgang Hanisch 91,14 m Bjørn Grimnes 88,32 m Antero Puranen 83,26 m === Naiset === Laji Kultaa Kultaa Hopeaa Hopeaa Pronssia Pronssia 100 m Linda Haglund 11,18 Evelyn Ashford 11,26 Vera Nikitina 11,69 400 m Irena Szewińska 51,0 Pirjo Häggman 52,3 Yvonne Hannus 53,7 1 500 m Penny Werthner 4.17,2 Aila Virkberg 4.21,4 Maia Ritter 4.22,4 Korkeushyppy Susanne Sundqvist 1,80 m Annette Tånnander 1,75 m Barbro Mattsson 1,75 m Pituushyppy Jackie Curtet 6,50 m Leena Pylkkänen 5,93 m Maarit Kauriinoja 5,83 m Kisojen parhaalle urheilijalle jaettava Timo Sarpanevan suunnitteleman kiertopalkinnon sai kolmiloikkaaja James Butts, joka teki lajissa Stadionennätyksen. ==Lähteet== * * Luokka:Vuoden 1978 yleisurheilu 70
Roman Sentšin

Roman Valerjevitš Sentšin (, s. 1971 Kyzyl, Neuvostoliitto) on venäläinen kirjailija. Hän kirjoittaa nykyvenäläistä elämää dokumentoivaa proosaa.Roman Senchin Read Russia. Viitattu 28.12.2021 Sentšinin tuotannon tunnetuimpia teoksia on 2009 ilmestynyt Jeltyševit, erään perheen rappio, joka on hänen läpimurtoteoksensa. Se on ollut useita kertoja kirjallisuuspalkintoehdokkaana. Hän on julkaissut myös novellikokoelmia. Hän on Literary Russia -nimisen kirjallisen sanomalehden toimittaja. Sentšin on tunnetuin 2000-luvun venäläisen kirjallisuuden "uusista realisteista", ja häntä on sanottu myös "uudeksi maaseutuprosaistiksi", sillä hän on kuvannut teoksissaan elämää Siperian syrjäisissä provinssikaupungeissa. Myöhemmissä teoksissaan hän käsittelee myös kaupunkiaiheita. Teoksensa Pato Sentšin omistaa Valentin Rasputinille, joka on myös teoksessa henkilöhahmona. Anni Lappela arvioi Idäntutkimus-lehdessä, että teoksen runsas henkilöhahmojen määrä on yksi syy juonenkehittelyn ongelmiin. Sentšin sivuaa teoksessa Siperian ekologisia ongelmia, kuten jossain määrin jo aiemmissa teoksissaankin. Lappela arvioi kirjan myönteisesti: "[S]ekä venäläisessä nykyproosassa että Sentšinin omassa tuotannossa romaani erottuu edukseen."Anni Lappela: Valentin Rasputinin hengessä 2000-luvun Siperiassa Idäntutkimus 22 (2015) : 3, s.81–83 ==Suomennetut teokset== * Jeltyševit, erään perheen rappio (Eltyševy), suomentanut Kirsti Era. Helsinki: Into 2015 ISBN 978-952-264-470-1 * Pato (Zona zatoplenij), suomentanut Kirsti Era. Helsinki: Rosebud 2019 ISBN 978-952-7313-11-4 * Jääpalloa. Suomentanut Martti Anhava. Novelli teoksessa Toisaalta, kaikkea voi sattua : venäläisiä novelleja, Helsinki: WSOY 2015 ISBN 978-951-0-41479-8 ==Lähteet== ==Kirjallisuutta== * Kenen aika? : esseitä venäläisestä nykykirjallisuudesta, toim. Tomi Huttunen ja Tintti Klapuri. Avain 2012 ISBN 978-951-692-876-3 * Tintti Klapuri ja Anni Lappela: "2000-luvun venäläinen uusi realismi", Julkaisussa: Avain (2015) : 1 Luokka:Venäläiset kirjailijat Luokka:Vuonna 1971 syntyneet Luokka:Elävät henkilöt
Kontulan Metrokappeli

Kontulan Metrokappeli eli Itä-Helsingin helluntaiseurakunta on vuonna 1994 perustettu helluntaiseurakunta. Kontulan Metrokappeli sijaitsee Kontulan ostoskeskuksessa. Metrokappelin toiminta alkoi Helsingin Saalem-seurakunnan rukouspiirinä ja kappelin toiminnasta vastaava yhdistys on rekisteröity 16. lokakuuta 1987. Vuonna 2022 Kontulan Metrokappelilla oli noin 320 jäsentä. Metrokappelin toimintaan kuuluvat jumalanpalvelusten ja rukouskokousten lisäksi lapsi- ja nuorisotyö. Seurakunta toteuttaa ympäristöevankeliointia, naisten- ja miesteniltoja, solutoimintaa lapsi- ja maahanmuuttajatyötä. Kontulan Metrokappeli lähettää tilaisuuksistaan suoria lähetyksiä muun muassa UskoTV-palvelun kautta. == Katso myös == * Uskonto Helsingissä * Helsingin Saalem-seurakunta * Helsingin Mikaelin seurakunta * Kontulan ostoskeskus * Kontula == Lähteet == == Aiheesta muualla == * Metrokappelin verkkosivut Luokka:Helsingin seurakunnat Luokka:Kontula Luokka:Suomen helluntaiseurakunnat
Hyyppäänvuori

Hyyppäänvuori (tunnetaan myös nimellä Hyyppää) on mäki- ja kallioalue Laukaan eteläosassa. Se kohoaa noin 90 metrin korkeudelle mäen viereisen Lievestuoreenjärven pinnasta. Järven syvin kohta on Hyyppäänvuoren ja Mustiensaarten puolivälissä, jossa on syvyyttä noin 70 metriä. Hyyppäänvuori sijaitsee Lievestuoreenjärven länsirannalla. Hyyppäänvuori on maisemallisesti erittäin merkittäväksi luokiteltu noin 30 hehtaarin kokoinen, kallioluontotyyppiä edustava Natura 2000 -kohde. Luontoarvojensa lisäksi Hyyppäänvuori on luonnonmaisema-alueena tunnettu matkailukohde. Hyyppäänvuorta kutsutaan Keski-Suomen Koliksi maisemien vuoksi. Hyyppäänvuoren aluetta hoitaa Metsähallitus. == Lähteet == Luokka:Suomen Natura-alueet Luokka:Laukaa Luokka:Laukaan luonto
Jan Tore Sanner

Jan Tore Sanner (s. 6. toukokuuta 1965 Bærum) on norjalainen oikeistopuolueen poliitikko, puolueensa varapuheenjohtaja vuodesta 2004 ja suurkäräjäedustaja vuodesta 1993. Hän on aiemmin toiminut Norjan valtiovarainministerinä (2020–21), opetusministerinä (2018–20) sekä kuntaministerinä (2013–18). Vuosina 1990–94 hän johti oikeistopuolueen nuorisojärjestöä Unge Høyreä. ==Lähteet== ==Aiheesta muualla== * Jan Tore sanner Norjan suurkäräjien verkkosivuilla Luokka:Norjan valtiovarainministerit Luokka:Norjan opetusministerit Luokka:Vuonna 1965 syntyneet Luokka:Elävät henkilöt Luokka:Norjalaisten poliittisten nuorisojärjestöjen puheenjohtajat
Jaana Laitinen

Jaana Laitinen (s. 1966) on suomalainen filosofian tohtori ja kansanterveystieteen sekä ravitsemustieteen dosentti, joka on vuodesta 2021 työskennellyt Työterveyslaitoksen työterveysepidemiologian tutkimusprofessorina. Laitinen väitteli vuonna 1994 Kuopion yliopistossa. Hänen englanninkielinen artikkeliväitöskirjansa oli otsikoitu Metabolic and nutritional effects of intensified dietary therapy in patients with recently diagnosed non-insulin-dependent diabetes mellitus. Tutkimusprofessorina hän on viestinyt esimerkiksi koronaviruspandemian sosiaali- ja terveysalalla työskenteleville aiheuttaneesta kasvaneesta työmäärästä ja työhön liittyvistä peloista. Joukkotiedostusvälineet ovat haastatelleet häntä muun muassa etätyön vaikutuksista työntekijöiden työkykyyn. == Lähteet== ==Aiheesta muualla== *Jaana Laitisen Google Scholar -julkaisuprofiili (scholar.google.com) Luokka:Epidemiologit Luokka:Ravitsemustieteilijät Luokka:Suomalaiset professorit Luokka:Vuonna 1966 syntyneet Luokka:Elävät henkilöt
Nils-Erik Mikander

Nils-Erik ”Nipa” Mikander (s. 1936) on suomalainen jalkapalloilija ja valmentaja.Wallén & Huotinen & Alaja, s. 74. Hän pelasi enimmäkseen oikeana laitahyökkääjänä.Wallén & Huotinen & Alaja, s. 73. Mikander aloitti uransa 9-vuotiaana HJK:n C-junioreissa, ja vuonna 1954 hän nousi seuran SM-sarjassa pelanneeseen edustusjoukkueeseen. Vuonna 1957 hänet lainattiin Maakuntasarjassa pelanneeseen Lahden Pallo-Miehiin, jota valmensi silloinen Suomen maajoukkuevalmentaja Kurt Weinreich. LPM nousi Suomensarjaan Mikanderin tehdessä 17 maalia. Vuosiksi 1958–1959 hän palasi HJK:hon. Pallo-Poikien SM- sarjajoukkueessa hän pelasi kaudella 1960. Kaudeksi 1961 hän siirtyi pelaajavalmentajaksi Herttoniemen Urheilijoihin, joka nousi Suomensarjaan. HerU muuttui myöhemmin Herttuaksi, joka puolestaan fuusioitui Kiffeniin, jossa Mikander pelasi uransa loppuun, vuoteen 1974 asti. Pelaajauransa jälkeen Mikander kuului Kiffenin edustusjoukkueen valmennusjohtoon 25 vuoden ajan aina 1990-luvun puoliväliin saakka, vaihdellen ykkös- ja kakkosvalmentajan roolissa. Myös Kiffenin ikämiestoiminnassa hän oli pitkään mukana 1970-luvulta lähtien. Hän kuului myös seuran ja sen jalkapallojaoston johtokuntaan.Wallén & Huotinen & Alaja, s. 65. Kiffenin lisäksi Mikander valmensi välillä yhdessä Erkki Alajan kanssa HPS:aa kaudella 1984, Väinämöisen Palloa ja FC Canonia. Nils-Erik Mikanderin veli Leo Mikander pelasi urallaan muun muassa HPS:ssa, jossa voitti Suomen mestaruuden kaudella 1957. == Lähteet == * === Viitteet === Luokka:Suomalaiset jalkapalloilijat Luokka:Suomalaiset jalkapallovalmentajat Luokka:Vuonna 1936 syntyneet Luokka:Elävät henkilöt
Gunnar Andersson (ralliautoilija)

Gunnar Andersson (17. huhtikuuta 1927 – 9. kesäkuuta 2009) oli ruotsalainen ralliautoilija, joka ajoi Volvolla ja työskenteli myöhemmin yhtiössä kilpailutoiminnan johtajana. Hän voitti rallin Euroopan-mestaruuden vuosina 1958 ja 1963. ==Lähteet== ==Aiheesta muualla== Luokka:Ruotsalaiset ralliautoilijat Luokka:Rallin Euroopan-mestarit Luokka:Vuonna 1927 syntyneet Luokka:Vuonna 2009 kuolleet Luokka:Volvo
Gunnar Andersson

Gunnar Andersson voi tarkoittaa seuraavia henkilöitä: * Sven Gunnar Andersson (1896–1956), suomalainen kansanedustaja ja asiamies. * Gunnar Andersson (1927–2009), ruotsalainen ralliautoilija ja rallin Euroopan-mestari vuosina 1958 ja 1963.
Mikander

Mikander on muun muassa seuraavien suomalaisten henkilöiden sukunimi: * Hjalmar Mikander (1862–1948), kouluneuvos, rehtori ja kansanopistotoiminnan kehittäjä * Johannes Mikander (1891–1955), kirjapainoalan yritysjohtaja * Kimmo Mikander (s. 1971), Mikkelin entinen kaupunginjohtaja, eläkejohtaja * Lars Mikander (1917–1999), yritysjohtaja ja vuorineuvos * Martti Mikander (1909–1977), lehtori ja kouluneuvos * Nils-Erik Mikander (s. 1936), jalkapalloilija ja jalkapallovalmentaja ==Katso myös== * Nikander
Von Schwerin

von Schwerin on vanha, mecklenburgilais-pommerilainen aatelissuku. Sen yksi haara on siirtynyt Ruotsiin, jossa se on otettu ritarihuoneeseen vapaaherrallisena sukuna numerolla 133 ja kreivillisenä sukuna numerolla 94. Sukuun kuuluu mm:Tietosanakirja, osa 7. *Kurt Christoph von Schwerin (1684-1757), kreivi, preussilainen sotapäällikkö *Fredrik Bogislaus von Schwerin (1764-1834), kreivi, ruotsalainen pappi, valtiopäivämies ja finanssimies *Wilhelm von Schwerin (1792-1808), edellisen poika, Suomen sodassa kaatunut aliluutnantti *Maximilian von Schwerin-Putzar (1804-72), kreivi, preussilainen valtiomies *Hans Hugold von Schwerin (1853-1912), vapaaherra, ruotsalainen maantieteilijä == Lähteet == == Aiheesta muualla == *Friherrliga ätten von Schwerin nr 133 *Grevliga ätten von Schwerin nr 94 Luokka:Ruotsin aateli Luokka:Saksalaiset aatelissuvut Luokka:Mecklenburg-Etu- Pommerin historia
Riverside Records

Riverside Records on yhdysvaltalainen jazzmusiikkiin keskittynyt levy-yhtiö, joka perustettiin vuonna 1953. Riverside Records on julkaissut muun muassa seuraavien artistien musiikkia: Thelonious Monk, John Coltrane, Bill Evans, Cannonball Adderley, Wes Montgomery, Sonny Rollins, Abbey Lincoln, Art Blakey, Mongo Santamaria, John Lee Hooker, Jimmy Heath, Johnny Griffin, Charlie Byrd ja Staple Singers. Riverside Recordsin päämaja sijaitsee New Yorkissa. Levy- yhtiön emoyhtiö on Concord Records. == Lähteet == == Aiheesta muualla == Luokka:Yhdysvaltalaiset levy-yhtiöt
Sami Kauhanen

Sami Kauhanen (s. 12. helmikuuta 1972 Espoo) on suomalainen urheiluvaikuttaja. Hänet valittiin heinäkuussa 2022 Suomen Jääkiekkoliiton toimitusjohtajaksi. Ennen valintaansa Jääkiekkoliittoon hän toimi hetken aikaa Jokerien toimitusjohtajana. Kauhanen on toiminut Suomen Hippoksen toimitusjohtajana syyskuusta 2020 eroamiseensa saakka, Veikkauksen vedonlyöntijohtajana ja ravivalmentajana Helsingin Vermossa. Raviohjastajana hän on ajanut 31.12.2021 mennessä 2 721 lähtöä ja voittanut niistä 279 kappaletta. Hän on kotoisin Pohjois-Savosta ja hän on iisalmelaistaustainen. Hänen isoveljensä Jukka-Pekka Kauhanen on menestynyt ravivalmentaja. Kauhanen pelasi nuorena jääkiekkoa esimerkiksi Iisalmen Peli-Karhuissa ja Kajaanin Hokissa. == Lähteet == Luokka:Suomalaiset urheiluvaikuttajat Luokka:Suomalaiset raviohjastajat Luokka:Suomalaiset ravivalmentajat Luokka:Vuonna 1972 syntyneet Luokka:Elävät henkilöt
Helmipihlaja-angervo

Helmipihlaja-angervo (Sorbaria grandiflora) on ruusukasvien (Rosaceae) heimoon, pihlaja-angervojen (Sorbaria) sukuun kuuluva kasvilaji. Se on aiemmin luokiteltu pensasangervoihin (Spiraea), joilla on samannäköiset kukat, vaikka sen lehdet erinäköisiä kuin pensasangervoilla. Helmipihlaja-angervo on monivuotinen puolipensas, joka kasvaa tavallisesti noin 60–90 cm korkeaksi. Laji kuitenkin leviää kasvustoiksi maavarsiensa sekä itsesiementämisen kautta ja leviäminen voi toisinaan olla voimakastakin. Varret ovat väriltään punertavanharmaita ja kukkivien varsien kuori hilseilee. Lehdet ovat noin 20 cm pitkiä ja muodoltaan parilehdykkäisiä muistuttaen hieman pihlajien (Sorbus) lehtiä. Kussakin lehdessä on 7–21 lehdykkää, jotka ovat sahalaitaisia, noin 7,5 cm pitkiä ja 2,5 cm leveitä. Kukat kehittyvät kuluneena vuonna kasvaneiden varsien kärkiin muutamakukkaisiin huiskilokukintoihin, jotka ovat enintään noin 13 cm leveitä. Yksittäiset kukat ovat viisiterälehtisiä, valkoisia ja halkaisijaltaan vajaat 1,5 cm. Helmipihlaja-angervo kukkii heinäkuussa ja kukat muuttuvat kukinnan jälkeen ruskeiksi. Kukista kehittyvät hedelmät ovat rakenteeltaan tuppiloita. Helmipihlaja-angervo kasvaa luontaisena itäisessä Siperiassa, mutta sitä kasvatetaan näyttävien kukkiensa myötä koristekasvina muuallakin. Helmipihlaja-angervo kasvaa parhaiten kosteassa, runsasravinteisessa ja hyvin vettä läpäisevässä maaperässä täydessä auringon valossa tai puolivarjossa. Laji kasvaa parhaiten viileän kesän ilmastossa, eikä erityisemmin pidä kuumasta ja kosteasta ilmastosta. Yleensä kasvia ei tarvitse juurikaan leikata, mutta mikäli se on tarpeen, voi sen tehdä myöhään syksyllä tai aikaisin keväällä. == Lähteet == * Missouri Botanical Garden: Sorbaria grandiflora == Aiheesta muualla == * Laji.fi: Helmipihlaja-angervo (Sorbaria grandiflora) * Global Biodiversity Information Facility (GBIF): Sorbaria grandiflora Luokka:Pihlaja-angervot
Sound of Violence

Sound of Violence on vuonna 2021 ensi-iltansa saanut kauhuelokuva, jonka on käsikirjoittanut ja ohjannut Alex Noyer. Elokuvassa musiikinopettajana ja säveltäjäna toimivalla Alexisilla on synestesia, jonka vuoksi hän näkee tietyt äänet väreinä. Synestesia esiintyy hänellä kuitenkin ainoastaan väkivaltatilanteissa. Alexis on kuuroutumassa ja haluaa saada ennen sitä valmiiksi sävellystyönsä. ==Arvosteluja== Helsingin Sanomat Pertti Avola Hufvudstadsbladet Krister Uggeldahl == Lähteet == Luokka:Suomalaiset kauhuelokuvat Luokka:Yhdysvaltalaiset kauhuelokuvat Luokka:Vuoden 2021 suomalaiset elokuvat Luokka:Vuoden 2021 yhdysvaltalaiset elokuvat
Matvei Mitškov

Matvei Andrejevitš Mitškov (; s. 9. joulukuuta 2004 Perm, Venäjä) on venäläinen jääkiekkoilija, pelipaikaltaan oikea laitahyökkääjä. Philadelphia Flyers varasi hänet NHL:ään vuoden 2023 varaustilaisuuden seitsemäntenä pelaajana ja häntä pidetään yleisesti yhtenä ikäluokkansa lupaavimmista jääkiekkoilijoista. Erityisesti maalintekotaidostaan tunnettu Mitškov on pelannut vakuuttavasti muun muassa Venäjän nuorten maajoukkueessa. == Lähteet == Luokka:Venäläiset jääkiekkoilijat Luokka:Vuonna 2004 syntyneet Luokka:Elävät henkilöt
Tuliharjat

Tuliharjat (Geissois) on kunoniakasvien (Cunoniaceae) heimoon kuuluva kasvisuku, johon kuuluu parikymmentä lajia. Tuliharjoja tavataan luonnossa Oseanian saaristossa Fidžillä, Vanuatussa, Uudessa-Kaledoniassa ja Santa Cruzin saarilla. == Lajeja == * Geissois bradfordii * Geissois denhamii * Geissois hippocastanifolia * Geissois hirsuta * Geissois imthurnii * Geissois lanceolata * Geissois montana * Geissois parviflora * Geissois pentaphylla * Geissois polyphylla * Geissois pruinosa * Geissois racemosa * Geissois stipularis * Geissois superba * Geissois ternata * Geissois trifoliolata * Geissois velutina == Lähteet == == Aiheesta muualla == * Suomen Lajitietokeskus: Tuliharjat – Geissois Luokka:Kunoniakasvit
Kiiltoeukryfia

Kiiltoeukryfia (Eucryphia lucida) on kunoniakasvien (Cunoniaceae) heimoon, eukryfioiden (Eucryphia) sukuun kuuluva kasvilaji. Se on ainavihanta puulaji, joka voi kasvaa 10–30 metriä korkeaksi, mutta jää toisinaan vain korkeaksi pensaaksi. Rungon halkaisija voi olla 50–60 cm. Kiiltoeukryfian kukat tuottavat hyvin mettä mehiläisille. Kiiltoeukryfia risteytyy myös usein muiden eukryfialajien kanssa. Kiiltoeukryfia kasvaa metsissä, tavallisesti jokien varsilla 30–500 metrin korkeudella merenpinnasta. Joskus laji voi kasvaa jopa 800 metrin korkeudessakin. Kiiltoeukryfia kasvaa luonnossa Australian Tasmaniassa. Kiiltoeukryfiaa kasvatetaan koristekasvina ja sitä on käytetty myös perinteisessä lääkinnässä sekä puutavarana. Kiiltoeukryfia on temperaattisten alueiden kasvi ja kasvaa parhaiten alueilla, joilla päivien keskilämpötila on vuoden ympäri +12°C – +22°C. Laji kuitenkin selviää alueilla, joilla päivien keskilämpötila on +5°C – +26°C vuoden ympäri. Lepotilassa kasvi voi selvitä –5°C:een lämpötilastakin, mutta nuoret yksilöt kärsivät usein pahoja vaurioita pakkasessa. Kiiltoeukryfialle suotuinen vuotuisen sademäärä on 1300–1700 mm, mutta laji pärjää 1000–2500 mm vuotuisella sademäärälläkin. Kiiltoeukryfia vaatii kasvaakseen avoimen, mutta suojaisen kasvupaikan sekä hieman kostean ja kalkittoman maaperän, jonka pH on mielellään 5–6. == Lähteet == * Useful Temperate Plants: Eucryphia lucida === Viitteet === == Aiheesta muualla == * Global Biodiversity Information Facility (GBIF): Eucryphia lucida * Trees and Shrubs Online: Eucryphia lucida Luokka:Kunoniakasvit
Uudenkaarlepyyn Saalem-seurakunta

Uudenkaarlepyyn Saalem-seurakunta () on uusikaarlepyyläinen ruotsinkielinen helluntaiseurakunta. Seurakunta perustettiin 24 henkilön toimesta 23. toukokuuta 1920, johtajanaan Anders Ede. Ede oli pitkään toiminut saarnaajana seudulla. 1930-luvulla seurakunta järjesti useita raamatunopetusviikkoja, jotka kokosivat yhteen nuoria helluntailaisia. Anna Nordqvistin perustamalla Uudenkaarlepyyn lastenkodilla oli vahvat yhteydet seurakuntaan.Herberts 1994, s. 36-37 Uudenkaarlepyyn Saalem-seurakunta vihki ensimmäisen rukoushuoneensa käyttöön vuodenvaihteessa 1923–1924 ja seurakunta kasvoi 34 jäsenellä. Uudenkaarlepyyn uusi helluntaikirkko vihittiin käyttöön ensimmäisenä adventtina 1975. == Seurakunnan johtajat == Vuosien varrella muun muassa seuraavat johtajat ovat palvelleet seurakunnassa: * Teodor Sundström * Ivar Ramström * Birger Back * Emil Dahl * Rainer Lindh * Rafael Hjort * Harry Holmberg * Bjarne Forsén * Kjell Blomberg * Agneta Enström == Kirjallisuutta == * == Katso myös == * Finlands svenska pingstsamfund * Munsalan baptistiseurakunta * Uudenkaarlepyyn seurakunta == Lähteet == * === Viitteet === == Aiheesta muualla == * Seurakunnan verkkosivusto * Uudenkaarlepyyn Saalem-seurakunnan YouTube-kanava * Seurakunnan Facebook-kanava Luokka:Uudenkaarlepyyn seurakunnat Luokka:Suomen helluntaiseurakunnat
Eukryfiat

Eukryfiat (Eucryphia) on kunoniakasvien (Cunoniaceae) heimoon kuuluva pienehkö kasvisuku. Sukuun kuuluu vajaat kymmenen lajia sekä yksi tai kaksi risteymälajia. Eukryfioita tavataan luontaisina Etelä-Amerikan eteläosissa sekä Australian itäosissa. == Lajeja ja risteymiä == * Eucryphia cordifolia * Eucryphia glutinosa – tahmaeukryfia * Eucryphia jinksii * Eucryphia lucida – kiiltoeukryfia * Eucryphia milliganii – pikkueukryfia * Eucryphia moorei * Eucryphia wilkiei * Eucryphia × hybrida * Eucryphia × nymansensis – tarhaeukryfia == Lähteet == == Aiheesta muualla == * Finto: Kassu – Kasvien suomenkieliset nimet: Eucryphia Luokka:Kunoniakasvit
Karakumin kanava

Karakumin kanava (, ) on kastelukanava Turkmenistanissa. Kanavan rakentaminen alkoi 1954, ja sen 840 kilometriä pitkä pääosuus Amudarjasta Maryn kautta Ašgabatiin ja sieltä Geok-Tepeen, valmistui 1967. Kanavaa jatkettiin 1970- ja 1980-luvuilla Bereketiin noin 340 kilometrin päähän Kaspianmeren rannikosta ja Krasnovodskin satamasta. Neuvostoliiton loppuvuosina kanavaa suunniteltiin jatkettavaksi Kaspianmereen asti, mutta hanke ei koskaan toteutunut. Kanava on 1375 kilometriä pitkä ja sen vuosittainen virtaama on 13 km3. Sen rakentaminen mahdollisti laajamittaisen maanviljelyn ja puuvillan kasvatuksen ennen aavikkona olleilla mailla, mutta samalla kanava on johtanut Amudarjan ja Araljärven kuivumiseen. ==Lähteet== Luokka:Kanavat Luokka:Turkmenistanin rakennukset ja rakennelmat Luokka:Turkmenistanin liikenne Luokka:Turkmenistanin maantiede
Calibre

Calibre on vuonna 2018 ensi-iltansa saanut brittiläinen jännityselokuva. Se kertoo kahdesta miehestä, jotka kohtaavat metsästysretkellä odottamattoman onnettomuuden. Elokuvan ohjasi ja käsikirjoitti Matt Palmer. Tuotanto oli poikkeuksellisen pitkä: käsikirjoitusvaiheen alkamisesta ensi-iltaan kului jopa yhdeksän vuotta. Calibre sai ensi-iltansa Edinburgh International Film Festival -juhlilla 22. kesäkuuta 2018, ja Netflixissä se julkaistiin viikkoa myöhemmin. == Rooleissa == == Lähteet == == Aiheesta muualla == * Calibre Netflixissä * Luokka:Brittiläiset jännityselokuvat Luokka:Vuoden 2018 brittiläiset elokuvat Luokka:Netflix-alkuperäiselokuvat
Sipoon Betania-seurakunta

Sipoon Betania-seurakunta () on Sipoossa toimiva alkujaan ruotsinkielinen helluntaiseurakunta. Seurakunta järjestää tilaisuutensa tulkattuna myös suomeksi ja englanniksi. Betania kuuluu suomenruotsaisten helluntaiseurakuntien FSP-verkostoon. Syyskuussa 2021 seurakunta allekirjoitti päätöksen, joka mahdollistaa jäsenyyden Suomen helluntaikirkko -yhteisössä. Seurakunnan johtajana on toiminut vuodesta 2013 lähtien Gabriel Grönroos. Sipoon Betania-seurakunnan yhteydessä toimii Royal Rangers-partiojärjestö. == Historia == Seurakunnan juuret ovat vuonna 1887 Nikkilässä perustetussa Sipoon baptistiseurakunnassa. Baptistiseurakunnalla oli oma vuonna 1910 käyttöön vihitty rukoushuone. Ruotsalainen saarnaaja J. A. Lindqivst toimi aktiivisesti seurakunnassa vuodesta 1906 lähtien. Nouseva helluntaiherätys vaikutti Lindqvistiin voimakkaasti.Herberts 1994, s. 37–38 Baptistiseurakunta lakkasi vuonna 1920 olemasta, ja seurakunta organisoitui seuraavana vuonna uudelleen helluntaiseurakunnaksi nimeltä Betania. Kaikki baptisitiseurakunnan jäsenet liittyivät lopulta uuteen seurakuntaan. Alussa Betanialla oli 28 jäsentä ja Lindqvist toimi heidän johtajanaan. Vuonna 1933 uusimaalaiset helluntaiseurakunnat aloittivat vuosittain kesäkonferenssin järjestämisen Nikkilässä. Konferenssi on tunnettu eri nimillä, kuten Nickbykonferesen, Nylandskonferensen ja viimeisimpänä Den kristna sommarfesten. Seurakunnan uusi Betania-kirkko Nikkilän keskustassa vihittiin käyttöön vuonna 1997. == Seurakunnan johtajat == Vuosien varrella seurakunnassa ovat palvelleet muun muassa seuraavat johtajat: * 1921–1927: Josef Alarik Lindqvist * 1927–1930: Ernst A. Lernberg * 1930–1931: Viktor Svarvar * 1932–1937: Hilding Söderholm * 1937–1940: Gustav Söderberg * 1940–1944: vt. Edvin Nyqvist * 1944–1947: Birger Back * 1947–1950: vt. Anderas Ericson * 1950–1953: Gerhard Gustafsson * 1954–1956: Paul-Eric Taubert * 1958–1963: Rafael Hjort * 1964–1991: Kurt Allén * 1991–1993: vt. Helge Holmberg * 1993–2004: Kenneth Grönroos * 2004–2012: Edward Holmberg * 2013→ Gabriel Grönroos == Katso myös == * Uskonto Uudellamaalla * Helluntaiherätys Suomessa * Sipoon ruotsalainen seurakunta == Lähteet == * === Viitteet === Luokka:Sipoon seurakunnat Luokka:Suomen helluntaiseurakunnat
Robert de Godzinsky

Robert ”Robi” de Godzinsky [Robert də go'dzinski] (s. 1950) on suomalainen äänittäjä ja muusikko. Hän on mm. ”CAP (Common Acoustical Point)” -mikitystekniikan luoja. Robert De Godzinsky on suomalaisen säveltäjän, George De Godzinskyn poika. == Lähteet == Luokka:Muusikot Luokka:Vuonna 1950 syntyneet Luokka:Elävät henkilöt
Sigvar Forsström

Sigvar Karl Fredrik Forsström (30. maaliskuuta 1914 Särkisalo – 27. lokakuuta 1998 Helsinki) oli suomalainen yritysjohtaja, joka sai teollisuusneuvoksen arvonimen. Forsströmin vanhemmat olivat toimitusjohtaja Fredrik Forsström ja Eina Maria Fager ja puoliso Margit Alice Blomberg. Vuorineuvos Börje Forsström oli hänen veljensä. Ylioppilaaksi Sigvar Forsström tuli 1934 Viipurissa ja työskenteli sitten harjoittelijana Englannissa ja Saksassa. Kotimaahan palattuaan hän toimi isänsä omistaman Karl Forsström -yrityksen prokuristina vuoteen 1951, siirtyen sitten yrityksen teknilliseksi johtajaksi ja vuonna 1953 toimitusjohtajaksi. Hän hoiti tätä tehtävää aina 1980-luvun puoliväliin asti. Forsströmin johdolla kalkkialalla toiminutta yritystä modernisoitiin sekä tuotannon että tuotteiden puolesta, keskittyen erikoiskalkkeihin kuten maatalouskalkkiin ja puunjalostus- ja kaapeliteollisuuden käyttämään mikrokalkkiin. Teollisuusneuvoksen arvonimen Forsström sai vuonna 1972. Myös harrastuksistaan tunnettu Forsström oli Suomen Kennelliiton aktiivinen jäsen ja innokas dreevereiden kasvattaja. ==Lähteet== Luokka:Suomalaiset yritysjohtajat Luokka:Vuonna 1914 syntyneet Luokka:Vuonna 1998 kuolleet
Mankin raamatullinen seurakunta

Mankin raamatullinen seurakunta () on Espoossa toimiva kaksikielinen helluntaiseurakunta. Seurakunta perustettiin 15 henkilön voimin 2. lokakuuta 1971. Vuoteen 1995 mennessä seurakunta oli kasvanut noin 100 jäseneen. Seurakunnan perustajana ja pitkäaikaisena johtajana toimi Drott Edberg.Herberts 1994, s. 80 == Katso myös == * Uskonto Espoossa * Helluntaiherätys Suomessa == Lähteet == * === Viitteet === == Aiheesta muualla == * Seurakunnan Facebook-kanava Luokka:Espoon seurakunnat Luokka:Suomen helluntaiseurakunnat
Kissamerimonni

Kissamerimonni (Galeichthys feliceps) on merimonneihin kuuluva kalalaji. Lajia tavataan Eteläisen Afrikan rannikolta. ==Koko ja ulkonäkö== Kissamerimonni voi kasvaa suurimmillaan noin 55 cm pitkäksi ja tyypillinen pituus on noin 35 cm. Lajin ruumis on pitkänomainen ja pää on pitkä. Yläleuassa on kaksi ja alaleuassa neljä viiksisäiettä. Kalan selkä- ja rintaevissä on myrkyllinen piikki ja pyrstöevä on haarautunut. Kissamerimonnilla on rasvaevä. Väriltään laji on selästään ruskea tai vihertävä ja vatsa on vaalea. ==Levinneisyys ja elintavat== Kissamerimonnia tavataan Namibian ja Etelä-Afrikan rannikolta. Laji elää parvina murtovesissä ja joissa lähellä mutapohjaa. Kalan ravintoa ovat äyriäiset, pienet kalat ja monisukasmadot. Kissamerimonnin lisääntymisaika on syys-joulukuussa ja koiraat hautovat munia suussaan. Kissamerimonni on hyvä ruokakala ja sitä kalastetaan kaupallisesti. ==Lähteet== Luokka:Monnikalat
Paraisten Filadelfia-seurakunta

Paraisten Filadelfia-seurakunta () on vuonna 1933 perustettu, alkujaan turkulainen ja nykyään Paraisissa toimiva ruotsinkielinen helluntaiseurakunta. Seurakunnan juuret ovat vuonna 1921 perustetussa kaksikielisessä Smyrna- seurakunnassa. Seurakunta jakautui vuonna 1933 kielellisistä syistä. Ruotsinkielisen Turun Filadelfia-seurakunnan perustivat 20 jäsentä, joiden johtajana toimi ruotsalainen Simon Olsson.Herberts 1995, s. 40 Filadelfia- seurakunnalla on vuosien varrella ollut useita tilapäisiä kokoontumispaikkoja Turussa. Vuonna 1973 seurakunta siirtyi Paraisiin, jolloin vihittiin käyttöön uusi rukoushuone. Seurakunta järjesti vuodesta 1956 lähtien Pargaskonferensen- nimistä tapahtumaa useiden vuosikymmenten ajan. == Katso myös == * Helluntaiherätys Suomessa * Länsi-Turunmaan ruotsalainen seurakunta * Länsi- Turunmaan suomalainen seurakunta * Korppoon Betania-seurakunta == Lähteet == * === Viitteet === == Aiheesta muualla == * Seurakunnan verkkosivusto Luokka:Paraisten seurakunnat Luokka:Turun seurakunnat Luokka:Suomen helluntaiseurakunnat
Vaasan Sion-seurakunta

Vaasan Sion-seurakunta () on vaasalainen vuonna 1926 perustettu helluntaiseurakunta. Seurakunnan Sion-kirkko sijaitsee Vöyrinkaupungilla osoitteessa Laivakatu 11. Seurakunnan johtajana toimii Anders Olin. Vaasan Sion-seurakunta on tunnettu Pohjanmaan helluntailiikkeen keskuspaikkana. Seurakunta on järjestänyt aktiivisesti ulkomaan lähetystyötä, suurkokouksia sekä evankelioimisviikkoja ja sen työntekijät ovat vierailleet aktiivisesti maakunnassa. Seurakunta on rakentanut asuntoja vanhuksille Sion-kirkon viereen kahteen kolmekerroksiseen taloon. Se järjestää lisäksi päiväkotitoimintaa kirkon alakerrassa. == Historia == Vaasan Sion-seurakunnan historia ulottuu vuoteen 1912, jolloin Thomas Ball Barratt vieraili Vaasassa ja saarnasi baptisteille. Helluntaiherätyksen julkinen toiminta alkoi Vaasassa heinäkuussa 1923, kun ensimmäinen tilaisuus järjestettiin Arbetets Vännerin tiloissa. Syksystä 1924 lähtien toimintaa järjestettiin eri vuokratiloissa. Helluntailiikkeen johtaja Vaasassa oli C. M. Söderman, joka kuului baptistiseurakuntaan. Söderman erotettiin baptistiseurakunnasta vuonna 1925.Herberts 1995, s. 48-50 Söderman perusti Sion-seurakunnan 2. toukokuuta 1926 yhdessä kahdeksan muun baptistin kanssa. Söderman toimi seurakunnan johtajana vuoteen 1930 asti, jolloin hänen seuraajakseen tuli Hilding Söderholm. Sion-seurakunnan ja muiden vapaakirkkojen välit olivat alkuaikoina kireät. Baptistiseurakunta kieltäytyi antamasta kirkkoaan kastekäyttöön, jolloin Sion-seurakunta rakensi kastealtaan Sepänkylään yhdessä paikallisen helluntaiseurakunnan kanssa. Sion-seurakunta oli toimintansa ensimmäisten vuosikymmenten ajan keskuspaikka Pohjanmaan helluntailiikkeelle. Seurakunta järjesti vilkasta ulkomaanlähetystyötä, suuria kokouksia sekä evankelioimisviikkoja. Lisäksi seurakunnan pastorit vierailivat aktiivisesti maaseudulla. Sion-seurakunta järjesti helluntaiherätyksen kesäkonferensseja 37 vuoden ajan, ennen kuin tapahtuma muutti Närpiöön 1986. === Omat tilat seurakunnalle === Sion-seurakunta sai käyttöönsä ensimmäisen oman rukoushuoneen vuonna 1936. Silloin Klemetinkadulla, nykyisin osoitteessa Vöyrinkatu 13, sijainnut tila oli vanha tehdasrakennus, joka muutettiin rukoushuonekäyttöön. Seurakunta toimi tiloissa aina vuoteen 1981 asti. Uusi Sion-kirkkona tunnettu helluntaikirkko rakennettiin osoitteeseen Laivakatu 11. == Seurakunnan johtajat == * 1926–1930: C. M. Söderman * 1929–1932: Hilding Söderholm * 1932–1935: C. M. Söderman * 1935–1937: J. A. Lindqvist * 1938–1941: Alfons Andström * 1941–1946: Herbert Gustavson * 1946–1956: Anton William Rosenberg * 1957–1968: Gösta Bergstén * 1968–1980: Arne Herberts * 1980–1984: Jean-Erik Mårtensson * 1984–1989: Sven Juth * 1989–1990: vt. Dan Bertlin * 1992–1994: Kenneth Pettersson * 1998–2017: Stefan Sigfrids * 2017→: Anders Olin == Katso myös == * Vaasan helluntaiseurakunta == Lähteet == * * === Viitteet === == Aiheesta muualla == * Sion-seurakunnan verkkosivusto * Vassorin leirikeskuksen verkkosivut * Sion-seurakunta Facebookissa * Sion- seurakunnan YouTube-kanava Luokka:Vöyrinkaupunki Luokka:Vaasan seurakunnat Luokka:Suomen helluntaiseurakunnat
City upon a Hill

City upon a Hill () on Jeesuksen Vuorisaarnaan perustuva englanninkielinen ilmaus, johon sisältyy ajatus Yhdysvalloista moraalisena esikuvana ja ”toivon majakkana” muulle maailmalle. Vuorisaarnassa Jeesus sanoo: ”Ei kaupunki voi pysyä kätkössä, jos se on ylhäällä vuorella.” (Matt. 5:14) Massachusetts Bayn siirtokunnan kuvernööri John Winthrop käytti City upon a Hill -vertausta saarnassaan vuonna 1630, kun joukko englantilaisia puritaaneja oli lähdössä Arbella-laivalla Southamptonista Salemiin ja Bostoniin. Kylmän sodan aikana siitä puhuivat muun muassa presidentit John F. Kennedy ja Ronald Reagan, ja sillä alettiin perustella yhdysvaltalaista ekseptionalismia. ==Lähteet== Luokka:Yhdysvaltain politiikka Luokka:Englanninkieliset sanat ja sanonnat Luokka:Ronald Reaganin presidenttikausi Luokka:Kristilliset käsitteet
Punainen (elokuva)

Punainen () on vuonna 2022 ensi-iltansa saanut yhdysvaltalainen tietokoneanimoitu komediaelokuva, jonka tuottavat Walt Disney Pictures ja Pixar. Sen on ohjannut Domee Shi, kirjoittanut Shi ja Julia Cho ja tuottanut Lindsey Collins. Elokuva kertoo Mei Leestä, itsevarmasta 13-vuotiaasta kiinalaiskanadalaisesta tytöstä, joka on murrosiän kaaoksessa. Aina kun hän innostuu, stressaantuu tai kokee valtavan voimakkaita tunteita, hän muuttuu valtavaksi kultapandaksi. Punainen julkaistiin koronaviruspandemian vuoksi suoratoistopalvelu Disney+:ssa, ja elokuvateattereissa niissä maissa, joissa Disney+ ei ole saatavilla, 11. maaliskuuta 2022. == Ääninäyttelijät == Alkuperäinen ääninäyttelijä Suomenkielinen ääninäyttelijä Rooli Rosalie Chiang Viivi Helisalo Meilin "Mei" Lee Sandra Oh Rinna Paatso Ming Lee Ava Morse Saana Norra Miriam Hyein Park Sofia Kärkkäinen Abby Maitreyi Ramakrishnan Helmi Kapulainen Priya Orion Lee Juhani Rajalin Jin Lee Wai Ching Ho Maria Kuusiluoma Mein isoäiti Tristan Allerick Chen Alek Perez Tyler Chen Lee Carla Rindell Chen-täti Mia Tagano Shirly Karvinen Lily-täti Lilliam Lim Bianca Morales Ping-täti Sherry Cola Wanda Dubiel Helen-täti James Hong Jukka Voutilainen herra Gao Jordan Fisher Luca Elshout Robaire Finneas O’Connell Jesse Topher Ngo Vilppu Uusitalo Aaron T. Josh Levi Riku Leskinen Aaron Z. Grayson Villanueva Tae Young Sasha Roiz Taisto Oksanen herra Kieslowski Addie Chandler Vilppu Uusitalo Devon Lily Sanfelippo Mirella Roininen Stacy Frick Suomenkielisen version sivuäänissä Amy Burgess, Elina Lanerva, Elisa Espinosa, Kuura Rossi, Jeremy Kiberu, Jukka Nylund, Lumo Levy, Saara Lehtonen, Sanni Paatso sekä Seera Alexander. Suomenkielisen version on kääntänyt Aki Heinlahti ja ohjannut Joonathan Kettunen. == Lähteet == == Aiheesta muualla == * Viralliset verkkosivut Luokka:Vuoden 2022 yhdysvaltalaiset elokuvat Luokka:3D-elokuvat Luokka:Yhdysvaltalaiset komediaelokuvat Luokka:Disneyn animaatioelokuvat
Porisontti

Porisontti on taidekollektiivi SWartin ja muusikko Tapani Rinteen toteuttama ääni- ja valotaideteos. Se sijaitsee Porin rautatieaseman viereisessä Porttaali-nimisessä alikulkutunnelissa. Porisontti avattiin yleisölle 23.9.2022. === Teoksen toteutus === Porisontti sijoittuu 90 metriä pitkän alikulkutunnelin lasivitriinheihin. Vitriinien lasipinnat on käsitelty ja niiden takana on vaihtuva valaistus, joka koostuu noin 70 valaisimesta. Visuaalisesti tunnelin läpi kulkee silmän korkeudessa piirtyvä tyylitelty horisonttilinja. Tapani Rinne on luonut teosta varten äänimaiseman, joka on voimakkaimmillaan tunnelin keskiosassa. Teokseen on luotu neljä erilaista sävellystä, jotka vaihtuvat vuodenaikojen mukaan. Rinne on kertonut muistelleensa, millaisia ääniä hän kuuli lapsuutensa ja nuoruutensa Porissa. Lisäksi hän mietti, millaista äänimaisema on nykyajan kaupungissa eri vuodenaikoina. Hänen päässään lähti soimaan Pori-soundtrack, jonka hän on kertonut toteuttaneensa puhaltimilla ja elektroniikalla. Myös valaistuksen värimaailma muuttuu sävellysten tahtiin neljä kertaa vuodessa. Teoksen toteuttamisen mahdollisti Taiteen edistämiskeskuksen myöntämä erityisavustus. === Taiteilijat === SWart on Sitowise Oy:n sisällä toimiva taidekollektiivi. Siihen kuuluvat ympäristötaiteilija ja maisema-arkkitehti Suvi Saastamoinen, valotaiteilija Anssi Mäkinen sekä hortonomi ja maisema-arkkitehti yo. Teo Rinne. Tapani Rinne on Porista kotoisin oleva muusikko ja säveltäjä, joka tunnetaan mm elektronista musiikkia soittavan RinneRadion jäsenenä. === Teoksen sijoituspaikka === Porttaalitunneli on Arkkitehti Esa Piirosen suunnittelema, ja se avattiin käyttöön vuonna 1998. Tunnelin näyttelyvitriinit olivat ennen Porisontti-teoksen toteutusta vajaakäytöllä useita vuosia. Porttaalitunneli on osa vuonna 2002 perustettua Porin kansallista kaupunkipuistoa, joka ulottuu Kirjurinluodosta keskustan kautta Isomäen urheilukeskuksen alueelle. Valotaideteoksen toteutuksella haluttiin parantaa tunnelin yleisilmettä ja elävöittää kaupunkikuvaa. Tunnelin välittömään läheisyyteen sijoittuu Laura Lehenkarin julkinen teos Poritiisi. ==Lähteet== Luokka:Porin patsaat ja veistokset
Evesham Township

Evesham Township on kunta (township) New Jerseyn osavaltiossa, Yhdysvalloissa. Sen väkiluku oli 46 826 vuonna 2020, ja se oli Burlingtonin piirikunnan suurin kunta. == Väestö == Vuonna 2020 Evesham Townshipin 46 826 asukkaasta valkoisia oli 84,5 %, aasialaisia 6,0 % ja mustia 5,9 %. Vuonna 2019 11,6 % asukkaista puhui kotonaan jotain muuta kieltä kuin englantia ja 9,3 % asukkaista oli syntynyt ulkomailla. == Kuvia kunnasta == Kuva:THOMAS HOLLINSHEAD HOUSE, MARLTON, BURLINGTON COUNTY.jpg|Thomas Hollinshead House. Kuva:Marlton circle.jpg|Marlton Circle. == Lähteet == == Aiheesta muualla == Luokka:New Jerseyn kunnat
Anton Hahl

Anton Hahl (29. huhtikuuta 1865 Padasjoki − 27. joulukuuta 1931 Tampere) oli suomalainen kauppaneuvos ja rautakauppa-alalla toimineen Oy Tampereen Rakennuskonttori Ab:n (myöhemmin Otra Oy) toimitusjohtaja.BiografiaSampo : Anton HahlKauppaneuvos Anton Hahl, Aamulehti, 28.12.1931, nro 349, s. 2, Kansalliskirjaston digitaaliset aineistotSKS Biografiakeskus : Suomen talouselämän vaikuttajat : Kauppaneuvos Anton Hahl (1865–1931) Anton Hahlin vanhemmat olivat lääninkanslisti, asianajaja Carl Anton Hahl ja Maria Cristina Walenius. Hän meni jo 15-vuotiaana harjoittelijaksi kauppa-alalle ja toimi vuodesta 1875 alkaen liikemiehenä siirtomaatavara-alalla Tampereella. Hahl oli 1887−1892 tamperelaisen W. Sandbergin rautakaupan palveluksessa ja piti tämän jälkeen lyhyen aikaa omaa tukkuliikettään Tampereella. Vuonna 1893 Hahl tuli Tampereen Rakennuskonttori- ja Kalustokaupan (Tammerfors Byggnadskontor & Redskapshandel) johtajaksi, tämän liikkeen olivat perustaneet 1889 arkkitehti Georg Schreck, insinööri L. E. Kjäldman ja konttoristi Fr. Tukiainen. Vuonna 1907 Hahl osti puolet liikkeestä L. E. Kjäldmanilta ja liike toimi tämän jälkeen nimellä Tampereen Rakennuskonttori, Schreck & Hahl. Liike muutettiin vuonna 1917 osakeyhtiöksi nimellä Oy Tampereen Rakennuskonttori Ab. Vuonna 1914 liikkeelle valmistui arkkitehti Georg Schreckin suunnittelma uusi toimitalo Otran talo Hämeenkadun ja Kuninkaankadun kulmaan. Vähittäis- ja tukkukauppaa harjoittaneen Tampereen Rakennuskonttorin myynti koostui pääasiassa rakennus- ja rautatarvikkeista, talous- ja työkaluista, erilaisista koneista ja ampuma-aseista. Tampereen Rakennuskonttori perusti 1903 Jyväskylään haarakonttorin nimellä Keski-Suomen Rautakauppa Anton Hahl & Co. Se siirtyi muiden omistukseen 1908 mutta Anton Hahl oli tämän liikkeen yhtenä omistajana ja johtokunnan puheenjohtajana vielä vuoteen 1918 saakka. Anton Hahl sai kauppaneuvoksen arvon 1930. Anton Hahl oli Tampereen kauppa- apulaisyhdistyksen ensimmäisenä puheenjohtajana vuodesta 1889, tästä hdistyksestä kehittyi sittemmin koko maassa toimnut Suomen kauppa- apulaisyhdistysten liitto. Hahl oli mukana perustamassa Kotimaisen Työn Liittoa ja osallistui Suomen Rauta- ja Koneliikkeiden Yhdistyksen toimintaan. Hahl kuului myös useaan otteeseen Tampereen kaupunginvaltuustoon. Anton Hahl oli naimisissa vuodesta 1894 Gerda Maria Heleniuksen kanssa. == Lähteet == == Aiheesta muualla == * Otra Oy. 50-vuotias, Aamulehti, 23.01.1938, nro 21, s. 9, Kansalliskirjaston digitaaliset aineistot Luokka:Suomalaiset yritysjohtajat Luokka:Kauppaneuvokset Luokka:Tampereen kaupunginvaltuutetut Luokka:Vuonna 1865 syntyneet Luokka:Vuonna 1931 kuolleet
Shane Wright

Shane Wright (s. 5. tammikuuta 2004 Burlington, Ontario) on kanadalainen jääkiekkoilija, joka pelaa NHL-joukkue Seattle Krakenin farmiseura Coachella Valley Firebirdsissä AHL:ssä. Wright on pelipaikaltaan keskushyökkääjä. Wrightia pidetään yhtenä ikäluokkansa lupaavimmista pelaajista, ja monet asiantuntijat uumoilivat häntä jopa ykkösvaraukseksi NHL:n varaustilaisuudessa vuonna 2022. Lopulta Seattle Kraken varasi hänet ensimmäisen kierroksen neljäntenä pelaajana. == Ura == === Seurajoukkueissa === Wrightille myönnettiin poikkeuksellisen pelaajan asema OHL-kaudeksi 2019–2020, ja hän rikkoi sillä kaudella Connor McDavidin tekemän tulokkaiden ottelukohtaisen pistekeskiarvoennätyksen. Wright teki 39 maalia 58 pelissä, ja hänet valittiin OHL-liigan vuoden tulokkaaksi. Wright pelasi OHL:n Kingston Frontenacsissa, ja NHL:n varaustilaisuudessa 2022 hänet varasi Seattle Kraken ensimmäisen kierroksen neljäntenä pelaajana. Hän aloitti kauden Krakenin farmijoukkueessa, mutta nousi lokakuussa Krakenin kokoonpanoon. Voitettuaan tammikuussa 2023 nuorten MM-turnauksessa kultaa, Wright lähetettiin takaisin juniorijoukkueeseensa Kingston Frontenacsiin. Frontenacs tosin kauppasi hänen pelaajaoikeudet Windsor Spitfiresiin. === Maajoukkueessa === Wright oli kultaa voittaneen Kanadan kapteeni alle 18-vuotiaiden maailmanmestaruuskisoissa vuonna 2021. Hän sijoittui turnauksen pistepörssissä toiseksi ja teki loppuottelussa kaksi maalia Venäjää vastaan. Hän oli myös kultaa voittaneen Kanadan kapteeni alle 20-vuotiaiden maailmanmestaruuskisoissa vuonna 2022 ja 2023. == Lähteet == == Aiheesta muualla == * * Luokka:Kanadalaiset jääkiekkoilijat Luokka:Seattle Krakenin pelaajat Luokka:Seattle Krakenin varaamat pelaajat Luokka:Vuonna 2004 syntyneet Luokka:Elävät henkilöt
Middletown Township (New Jersey)

Middletown Township on kunta (township) New Jerseyn osavaltiossa, Yhdysvalloissa. Sen väkiluku oli 67 106 vuonna 2020, ja se oli Monmouthin piirikunnan suurin kunta. == Väestö == Vuonna 2020 Middletown Townshipin 67 106 asukkaasta valkoisia oli 93,1 %, aasialaisia 3,4 % ja mustia 1,0 %. Vuonna 2019 9,1 % asukkaista puhui kotonaan jotain muuta kieltä kuin englantia ja 7,4 % asukkaista oli syntynyt ulkomailla. == Kuvia kunnasta == Kuva:Middletown Town Hall.jpg|Middletown Townshipin kunnantalo. Kuva:Reflecting on the change of seasons - NJ (3000730729).jpg == Lähteet == == Aiheesta muualla == Luokka:New Jerseyn kunnat
Poznań–Ławican lentoasema

Poznań–Ławican lentoasema () on lentoasema Poznańissa Puolassa. Se sijaitsee Ławican kaupunginosassa noin 6 kilometriä Poznańin keskustasta länteen. Poznań–Ławican lentoasema on Puolan seitsemänneksi vilkkain lentoasema. Sen kautta kulki 2 379 635 matkustajaa vuonna 2019. Lentoasema perustettiin 26. elokuuta 1913. Se on nimetty puolalaisen säveltäjän ja viulistin Henryk Wieniawskin mukaan vuodesta 2006 lähtien. == Tilastot == Vilkkaimmat reitit (2019) Sija Kohde Matkustajamäärä Muutos 2018/2019 1\. Varsova–Chopin 200 122 +8,8 % 2\. Lontoo–Stansted 161 233 +2,4 % 3\. Lontoo–Luton 156 516 −7,1 % 4\. Antalya 137 068 +18,2 % 5\. Frankfurt 133 586 +2,2 % 6\. München 122 093 +6,9 % 7\. Dublin 79 898 +0,2 % 8\. Sandefjord 62 258 −3,3 % 9\. Eindhoven 53 765 +27,8 % 10\. Doncaster/Sheffield 52 397 +7,3 % == Lähteet == == Aiheesta muualla == * Poznań–Ławican lentoaseman virallinen verkkosivusto puolaksi ja englanniksi Luokka:Puolan lentoasemat Luokka:Poznań
David Ayer

David Ayer (s. 18. tammikuuta 1968 Illinois, Yhdysvallat) on yhdysvaltalainen elokuvaohjaaja ja käsikirjoittaja. Hän on tunnettu muun muassa monista Los Angelesiin sijoittuvista rikoselokuvista. == Filmografia== === Ohjaajana === * Harsh Times (2005) * Street Kings (2008) * Poliisit (End of Watch, 2012) * Sabotage (2014) * Fury (2014) * Suicide Squad (2016) * Bright (2017) * The Tax Collector (2020) === Käsikirjoittajana === * U-571 (2000) * Training Day (2001) * Hurjapäät (The Fast and the Furious, 2001) * Dark Blue (2003) * S.W.A.T. (2011) * Harsh Times (2005) * Poliisit (End of Watch, 2012) * Sabotage (2014) * Fury (2014) * Suicide Squad (2016) * Bright (2017) * The Tax Collector (2020) ==Lähteet == ==Aiheesta muualla== * Luokka:Yhdysvaltalaiset elokuvaohjaajat Luokka:Yhdysvaltalaiset elokuvakäsikirjoittajat Luokka:Vuonna 1968 syntyneet Luokka:Elävät henkilöt
Franklin Township (Somersetin piirikunta)

Franklin Township on kunta (township) New Jerseyn osavaltiossa, Yhdysvalloissa. Sen väkiluku oli 68 364 vuonna 2020, ja se oli Somersetin piirikunnan suurin kunta. == Väestö == Vuonna 2020 Franklin Townshipin 68 364 asukkaasta valkoisia oli 43,2 %, mustia 29,5 % ja aasialaisia 20,9 %. Vuonna 2019 33,9 % asukkaista puhui kotonaan jotain muuta kieltä kuin englantia ja 28,9 % asukkaista oli syntynyt ulkomailla. == Kuvia kunnasta == Kuva:Millstone River Rocky Hill.jpg|Millstone River. Kuva:Delaware-Raritan Canal.jpg == Lähteet == == Aiheesta muualla == Luokka:New Jerseyn kunnat